
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проекта на решение на Съвета относно сключването от името на Европейския съюз на протокола (2024 – 2029 г.) за прилагане на Споразумението за партньорство в областта на рибарството между Европейската общност и Република Кабо Верде
(11267/2024 – C10‑0087/2024 – 2024/0133(NLE))
(Одобрение)
Европейският парламент,
—	като взе предвид проекта на решение на Съвета (11267/2024),
—	като взе предвид проекта на споразумение (11026/2024),
[bookmark: _GoBack]—	като взе предвид искането за одобрение, представено от Съвета в съответствие с член 43, параграф 2 и член 218, параграф 6, втора алинея, буква а), подточка v), както и с член 218, параграф 7 от Договора за функционирането на Европейския съюз (C10‑0087/2024),
—	като взе предвид бюджетната оценка на комисията по бюджети,
—	като взе предвид член 107, параграфи 1 и 4 и член 117, параграф 7 от своя Правилник за дейността,
—	като взе предвид становището на комисията по развитие,
—	като взе предвид препоръката на комисията по рибно стопанство (A10‑0000/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите членки и на Република Кабо Верде.


[bookmark: _Toc182494337]ИЗЛОЖЕНИЕ НА МОТИВИТЕ
Споразумението за партньорство в областта на рибарството (СПОР) между Европейската общност и Република Кабо Верде предлага възможности за риболов на 56 кораба на ЕС за риба тон и сродни видове във водите на Кабо Верде.
Новото споразумение обхваща период от пет години и ще предостави на корабите на ЕС възможността да ловят 7000 тона риба тон и тоноподобни видове във водите на Кабо Верде. В замяна на това ЕС ще плаща на Кабо Верде финансово участие в размер на 780 000 EUR годишно (3 900 000 EUR за целия срок на действие на протокола), от които 350 000 EUR са свързани с референтен тонаж от 7000 тона, и 430 000 EUR в подкрепа на развитието на секторната политика на Кабо Верде в областта на рибарството.
Докладчикът подчертава стратегическото значение на Кабо Верде като значим участник в Атлантическия океан и припомня, че ЕС и Кабо Верде са развили отношения на сътрудничество в продължение на повече от четири десетилетия, с уважение и политически диалог. Понастоящем Кабо Верде и ЕС споделят общи ценности като демокрацията, зачитането на правата на човека и принципите на правовата държава, насърчаването на многостранното сътрудничество, а Кабо Верде е част от регионална група, наречена Макаронезия, която включва Азорските острови, Мадейра, Канарските острови и Кабо Верде. Развитието на отношенията в тези области доведе до създаването през 2007 г. на специалното партньорство между ЕС и Кабо Верде, което продължава да се развива.
Докладчикът подчертава значението на Споразумението за партньорство в областта на устойчивото рибарство (СПОУР) между ЕС и Кабо Верде за флота на ЕС, който извършва риболов на риба тон и сродни видове в Атлантическия океан, като се следват строги критерии на ЕС по отношение на управлението на рибарството, опазването на ресурсите и устойчивостта на околната среда и същевременно се зачитат стриктно правата на човека и се допринася за местното социално-икономическо развитие.
Докладчикът счита, че това е балансирано споразумение, в което възнаграждението за възможностите за риболов е по-ниско от участието на ЕС в подкрепа на развитието на сектора на рибарството на Кабо Верде. Протоколът поставя специален акцент върху насърчаването на достойни условия на труд за риболовната дейност, изграждането на научен капацитет, наблюдението и управлението на морската среда и морските защитени зони. Той насърчава устойчивото управление на рибарството, контрола на рибарството и борбата срещу незаконния, недеклариран и нерегулиран риболов (ННН). В него се съдържат и нови разпоредби за подобряване на наблюдението на корабите, управлението на разрешенията за риболов и засилени мерки за управление на запасите от акули. Протоколът отговаря на желанието на Кабо Верде да засили индустриализацията и конкурентоспособността на риболовния си сектор. 
В съответствие с член 218, параграф 6 от ДФЕС се изисква одобрението на Европейския парламент, за да може Съветът да приеме решение за сключване на споразумението.
Предвид гореизложеното докладчикът препоръчва Парламентът да даде своето одобрение за сключване на споразумението.
<PathFdR>PR\1307213BG.docx</PathFdR>		PE<NoPE>763.283</NoPE><Version>v01-00</Version>
BG	Единство в многообразието	BG
PE<NoPE>763.283</NoPE><Version>v01-00</Version>	6/7	<PathFdR>PR\1307213BG.docx</PathFdR>
BG
<PathFdR>PR\1307213BG.docx</PathFdR>	5/7	PE<NoPE>763.283</NoPE><Version>v01-00</Version>
		BG
image1.png




